ایلین هئچ بیر آیی، آذر آیی قدر، آذربایجان شاعرلرینی قاینادیب داشیرتماییب و اونلارین گیزلی ساخلانمیش دویغولاریندان پرده گؤتورمهییب.
کولت. آذ خبر وئریر کی، شاعر بولود قاراچورلو، سهند هرایل، حبیب ساهیر شانلی آذر آیینی سئویب و یارادیجیلیغینین بیر چوخ یازیلارینی محض بو آیدا یازمیشلار. تصادفی دئییل کی، حبیب ساهیر شانلی ائل آراسیندا «خزان» شاعری آدینی آلیب.
بیر خزاندا یئتیم قالدیق،
بیر خزاندا سئودالاندیق،
بیر خزاندا پارلاق قیزیل گونش دوغدو
بیر خزاندا بولود گلیب گونو بوغدو
خارابازار ائلدی اود دیارینی افسوس
قورو، و ایستی دیاردان آخیب گلن اوردو
ائلیم اسیر اولاراق اویماغیم کؤچوب گئتدی
فارسلاشان آغالار،
ساتدیلار گؤزل یوردو...
بولود قاراچورلونون بیر چوخ شاه اثریلری بو آیدا یازیلیب.
دونیادا بوندان آغیر میللی اسارت نوار؟
اؤز دیلیمیزده بیزی دانیشماغا قویمازلار!..
آغیر بیر اسارته محکوم اولموش ائلیمیز
یوز یئردن قیفیللانمیش آغزیمیزدا دیلیمیز
بئله بیر «وطنداشلیق» بیلمیرم نه تهردیر؟
بیر آدیمیز«ایرانلی» بیری ده «تورک»-دور
گؤرهسن سونو وارمی بو آغیر نیسگیللرین؟
باهاری یازی یوخمو بو بورانلی ایللرین؟
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab